b'\n_START_ARTICLE_\nKopirna in podstru\xc5\xbeilna stru\xc5\xbenica\n_START_SECTION_\nPodstru\xc5\xbeilna stru\xc5\xbenica\n_START_PARAGRAPH_\nPodstru\xc5\xbeilno stru\xc5\xbenico pri\xc5\xa1tevamo h kopirni stru\xc5\xbenici, saj obe delujeta na podobnem principu. S podstru\xc5\xbeilnimi stru\xc5\xbenicami izdelujemo oblikovna frezala (modulna in oblikovna frezala za zobnike in navoje)._NEWLINE__NEWLINE_Podstru\xc5\xbeilne stru\xc5\xbenice so po zunanjem videzu podobne univerzalnim stru\xc5\xbenicam, so pa razmeroma kratke izvedbe. Imajo dodatno utorno vreteno, ki po navadi te\xc4\x8de vzdol\xc5\xbe stru\xc5\xbenice v sredini postelje. Obi\xc4\x8dajno lahko na teh stru\xc5\xbenicah napravo za podstru\xc5\xbeenje tudi blokiramo in delamo z njo kot z navadno stru\xc5\xbenico.'